《正月十一夜灯开双花》
宋代·郑刚中

铅杯压生檠，清膏沃虚草。
炯炯孤焰瘦，吐此双花好。
谁为夜气温，暗助春风巧。
碎剪朝霞红，缘以金粟小。
或云两玉虫，飞来抱钗杪。
美人轻燎之，要看火中宝。
我闻家道和，可以感穹昊。
门阑将有喜，每事吉先兆。
而我方朽衰，负戾落南峤。
胡为今夕光，熠熠似相报。
无乃地慈，四海施洪造。
阳和随根性，清为脱枯杭。
吾其得归欤，顶戴君恩老。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。